


ŠILALĖS RAJONO SAVIVALDYBĖS
TARYBA

SPRENDIMAS
DĖL ŠILALĖS RAJONO SAVIVALDYBĖS KAPINIŲ TVARKYMO TAISYKLIŲ, APRAŠŲ, SUSIJUSIŲ SU KAPINIŲ TVARKYMU, PRIEŽIŪRA IR LAIDOJIMU JOSE, PATVIRTINIMO IR STATUSO KAPINĖMS SUTEIKIMO

2023 m. spalio 26 d. Nr. T1-263
Šilalė

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 15 straipsnio 2 dalies 28 punktu ir 4 dalimi, Lietuvos Respublikos žmonių palaikų laidojimo įstatymu, Lietuvos Respublikos nekilnojamojo kultūros paveldo apsaugos įstatymo 20 straipsnio 1 dalimi ir įgyvendindama Lietuvos Respublikos žmonių palaikų laidojimo įstatymo įgyvendinamuosius teisės aktus, patvirtintus Lietuvos Respublikos Vyriausybės 2008 m. lapkričio 19 d. nutarimu Nr. 1207„Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Šilalės rajono savivaldybės taryba nusprendžia:
. Patvirtinti pridedamus:
. Šilalės rajono savivaldybės kapinių tvarkymo taisykles;
. Šilalės rajono savivaldybės leidimo laidoti neprižiūrimose kapavietėse išdavimo tvarkos aprašą;
. Visuomenės ir Šilalės rajono savivaldybės kapinėse palaidotų asmenų artimųjų giminaičių informavimo apie kapinių panaikinimą tvarkos aprašą;
. Šilalės rajono savivaldybės kapinių prižiūrėtojo kaupiamų duomenų tvarkymo sąlygų aprašą;
. Šilalės rajono savivaldybės kapinių priežiūros organizavimo tvarkos aprašą;
. Šilalės rajono savivaldybės kapinių sąrašų sudarymo reikalavimų tvarkos aprašą.
. Suteikti veikiančių kapinių statusą Šilalės miesto civilinėms, Šilalės miesto naujosioms, Šilalės miesto evangelikų liuteronų, Kvėdarnos miestelio, Pajūralio kaimo, Tenenių miestelio, Varsėdžių kaimo, Upynos miestelio, Laukuvos naujosioms, Požerės kaimo, Didkiemio kaimo, Pajūrio miestelio, Kaltinėnų miestelio, Girdiškės (D. Poškos g.), Tūbinių kaimo kaipinėms.
. Suteikti riboto laidojimo statusą Laukuvos miestelio senosioms, Pajūrio miestelio senosioms, Girdiškės (Andriukaičio g.) kapinėms.
. Suteikti neveikiančių kapinių statusą Antrojo pasaulinio karo Sovietų Sąjungos karių palaidojimo vietai, Kvėdarnos žydų senosioms, Laukuvos žydų pirmosioms senosioms, Laukuvos žydų antrosioms senosioms, Balsių žydų senosioms, Šilalės miesto žydų senosioms, Upynos žydų senosioms, Ręsčių kaimo, Kikonių kaimo, Stročių kaimo, Stirbiškės kaimo, Smertinės kaimo, Sarviečių kaimo, Juodainių kaimo, Mėčių kaimo, Šukolių kaimo, Payžnio kaimo, Pykaičių kaimo, Padievyčio kaimo, Dvarviečių kaimo, Kaštaunalių kaimo, Riešketų kaimo, Genioto kaimo (Taikos g.), Genioto kaimo, Grimzdų kaimo, Lembo kaimo, Paragaudžio kaimo, Papynaujo kaimo, Nasvytalių kaimo, Kalnyčių kaimo, Lembo kaimo, Pajūralio kaimo, Skerdynų kaimo, Sauslaukio kaimo, Stigrėnų kaimo, Šakėnų kaimo, Kusių kaimo, Libartų kaimo, Lomos kaimo, Stegvilų kaimo, Keberkščių kaimo, Jonaičių kaimo, Kunigiškių kaimo, Kirnių kaimo, Severėnų, Paneročio, Andriejaičių kaimo, Burkėnų kaimo, Balsių kaimo, Biržų Lauko kaimo I, Biržų Lauko kaimo II, Deblių kaimo, Gedėliškės kaimo, Jokūbaičių kaimo, Kilpinių kaimo, Kreivių kaimo I, Kreivių kaimo II, Pūtvės kaimo, Ryško kaimo, Struikų kaimo, Žakaimės kaimo, Alkupio kaimo, Ievoniškių kaimo 8A, Ievoniškių kaimo 12, Ievoniškių kaimo 5A, Ievoniškių kaimo 11, Mikūlių kaimo, Padvarninkų Prapymo kaimo I, Prapymo kaimo II, Dulkių Lauko kaimo I, Dulkių Lauko kaimo II, Derkintų kaimo, Drobūkščių kaimo, Drobūkštalių kaimo, Gūvainių kaimo, Nevočių kaimo, Norvainių kaimo, Rubaičių kaimo, Siautelių kaimo I, Siautelių kaimo II, Rubinavo kaimo, Bokštų kaimo, Adomavo kaimo, Laumenų kaimo, Kuliškių kaimo maro kapinėms.
. Pripažinti netekusiu galios Šilalės rajono savivaldybės tarybos 2015 m. spalio 29 d. sprendimą Nr. T1-257 „Dėl Šilalės rajono savivaldybės kapinių tvarkymo taisyklių, aprašų, susijusių su kapinių tvarkymu, priežiūra ir laidojimu jose, patvirtinimo“ su visais pakeitimais.
. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.



Savivaldybės meras								Tadas Bartkus

PATVIRTINTA
Šilalės rajono savivaldybės tarybos 2023 m. spalio 26 d. sprendimu
Nr. T1-263



 SKYRIUS


. Šilalės rajono savivaldybės kapinių tvarkymo taisyklės (toliau – taisyklės) nustato kapinių Šilalės rajono savivaldybės (toliau – Savivaldybė) teritorijoje steigimo, skirstymo pagal statusą, konfesinių kapinių perdavimo, kapinių priežiūros, lankymo, laidojimo ir leidimų laidoti išdavimo, kapaviečių ar kolumbariumo nišų skyrimo ir laidojimo jose, kapavietės statinių statymo, kapaviečių identifikavimo, kapaviečių pripažinimo neprižiūrimomis ir leidimų laidoti jose išdavimo, savivaldybės teritorijoje esančių kapinių sąrašo sudarymo ir kitų su tvarkymu susijusių darbų atlikimo ir paslaugų teikimo tvarką. Taisyklės privalomos laidojant žmonių palaikus ir tvarkant kapines, kuriose palaidoti ir (ar) laidojami žmonių palaikai, įskaitant balzamuotus ir kremuotus žmonių palaikus.
. Į Kultūros vertybių registrą įrašytų kapinių ir kapinėse esančių kultūros paveldo objektų tvarkymui šios taisyklės taikomos tiek, kiek tai neprieštarauja Lietuvos Respublikos nekilnojamojo kultūros paveldo apsaugos įstatymui ir kitiems teisės aktams, reglamentuojantiems nekilnojamojo kultūros paveldo objektų tvarkymą.
. Šiose Taisyklėse vartojamos sąvokos:
. kapinių perdavimo sutartis – šių taisyklių 11 punkte nustatyta tvarka su tradicine religine bendruomene ar bendrija sudaroma žemės panaudos sutartis arba kita įstatymų nustatyta tvarka sudaroma sutartis, suteikianti teisę juridinio asmens teises turinčiai religinei bendruomenei ar bendrijai laidoti žmonių palaikus kapinėse (ar kapinių dalyje) ir sutartyje nustatyta tvarka organizuoti jų priežiūrą;
. konfesinės kapinės – kapinės (ar kapinių dalis), pagal kapinių perdavimo sutartį suteiktos juridinio asmens teises turinčiai religinei bendruomenei ar bendrijai;
. neprižiūrima kapavietė – kapavietė, kuri ne trumpiau kaip dvejus metus netvarkyta ir Taisyklių nustatyta tvarka pripažinta neprižiūrima;
. viešosios kapinės – visos kapinės, išskyrus konfesines kapines;
. artimieji giminaičiai – asmenys, nurodyti Lietuvos Respublikos civilinio kodekso 3.135 straipsnyje: tėvai, vaikai, seneliai, vaikaičiai, broliai, seserys;
. identifikavimas – mirusiojo tapatybės nustatymas ir pripažinimas;
. kapas – vieta, kurioje užkasti žmogaus (žmonių) palaikai;
. kapavietė – nustatytas ribas turintis žemės plotas kapinėse, skirtas kapui, rūsiui, kolumbariumui ar kitai laidojimo vietai, kur bus laidojami žmogaus palaikai, taip pat ir balzamuoti ar kremuoti;
. kapinės – žemės plotas žmogaus palaikams, taip pat kremuotiems ar balzamuotiems, laidoti kapuose, rūsiuose, kolumbariumų nišose ar kitose vietose, kuriose išbarstomi arba užkasami kremuoti žmogaus palaikai;
. kapavietės statinys – kapo paminklas, antkapis, kapavietės tvora ir kiti statiniai;
. kapinių prižiūrėtojas – fizinis asmuo, kuris teisės aktų nustatyta tvarka verčiasi individualia veikla, Lietuvos Respublikoje įsteigtas juridinis asmuo, kitoje Europos Sąjungos valstybėje narėje ar Europos ekonominės erdvės valstybėje įsteigtas juridinis asmuo ar kita organizacija arba jų filialas, Savivaldybės arba juridinio asmens teises turinčios religinės bendruomenės ar bendrijos paskirti prižiūrėti kapines;
. kapinių statusas – kapinių priskyrimas neveikiančioms, riboto laidojimo ar veikiančioms kapinėms;
. kapo ramybės laikotarpis – laikas, per kurį iki kaulų suyra nekremuoti žmogaus palaikai. Konkrečią kapo ramybės laikotarpio trukmę kapinėse, atsižvelgdamas į grunto sudėtį ir į tai, ar kape palaidotas asmuo sirgo pavojinga ar ypač pavojinga užkrečiamąja liga, nustato kapinių prižiūrėtojas, remdamasis hidrogeologinio tyrimo rezultatais ir Nacionalinio visuomenės sveikatos centro prie Sveikatos apsaugos ministerijos išvada. Kapo ramybės laikotarpis negali būti trumpesnis kaip 25 metai;
. karstas – iš tvirtų medžiagų pagaminta dėžė žmogaus palaikams laidoti kape, rūsyje ar kolumbariumo nišoje;
. kolumbariumas – statinys kapinėse karstams su žmonių palaikais ar urnoms su kremuotais žmonių palaikais laidoti;
. laidojantis asmuo – asmens, pareiškusio valią dėl savo palaikų laidojimo formos (palaikus palaidoti, palaikus kremuoti ir kt.), paskirtas šiai valiai įvykdyti asmuo arba, jeigu toks asmuo nepaskirtas, o valia pareikšta testamente, – testamentą vykdantis asmuo, arba mirusiojo sutuoktinis, partneris, pilnamečiai vaikai (įvaikiai), tėvai (įtėviai), o jei jų nėra, – kiti artimieji giminaičiai ir kiti Lietuvos Respublikos žmonių palaikų laidojimo įstatyme bei kituose įstatymuose nurodyti asmenys, organizuojantys palaikų laidojimą;
. laidojimas – žmogaus palaikų, taip pat kremuotų ar balzamuotų, užkasimas kape, padėjimas laidojimo rūsyje, kolumbariumo nišoje ar kitoje tam skirtoje vietoje;
. pelenų barstymo laukas – kapinėse esantis plotas, kuriame kremuoti žmogaus palaikai išbarstomi ant dirvos paviršiaus;
. priešlaikinio gimdymo vaisius – gimdymo, įvykusio tarp 22-os ir 37-os nėštumo savaitės pabaigos, skaičiuojant nuo pirmos paskutinių mėnesinių dienos, vaisius;
. urna – dėžutė arba indas su tvirtos medžiagos kapsule kremuotiems žmogaus palaikams laidoti ar laikyti;
. žmogaus palaikai – mirusio žmogaus kūnas, jo dalys, priešlaikinio gimdymo vaisius, taip pat žmogaus vaisius (vaisiai) iki 22-os nėštumo savaitės, kai sveikatos apsaugos ministro nustatyta tvarka yra išreikšta tėvų (vieno iš tėvų) valia vaisių (vaisius) iki 22-os nėštumo savaitės kremuoti ir (ar) laidoti.
. Kitos šiose taisyklėse vartojamos sąvokos atitinka Lietuvos Respublikos žmonių palaikų laidojimo įstatyme, Lietuvos Respublikos Vyriausybės 2008 m. lapkričio 19 d nutarime Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Lietuvos Respublikos nekilnojamojo kultūros paveldo apsaugos įstatyme, Lietuvos Respublikos statybos įstatyme ir kituose teisės aktuose.
. Žemės sklypas, kuriame yra kapinės, įregistruojamas Nekilnojamojo turto registre Lietuvos Respublikos nekilnojamojo turto registro įstatymo ir kitų teisės aktų nustatyta tvarka.

 SKYRIUS


. Kapinės priskiriamos neveikiančioms, riboto laidojimo arba veikiančioms, išskyrus naujas kapines, kurios priskiriamos veikiančioms (ir tai nurodoma jų steigimo dokumentuose), savivaldybės tarybos sprendimu, suderinus su Kultūros paveldo departamento prie Kultūros ministerijos (toliau – Kultūros paveldo departamentas) teritoriniu padaliniu ir Nacionaliniu visuomenės sveikatos centru prie Sveikatos apsaugos ministerijos (toliau – Nacionalinis visuomenės sveikatos centras). Jeigu kapines planuojama priskirti riboto laidojimo, kuriose leidžiama laidoti tik kremuotus žmogaus palaikus, ar neveikiančioms dėl nustatytų aplinkosaugos reikalavimų, reikia suderinti su Aplinkos apsaugos departamentu. Suinteresuotos institucijos derinimą pateikia ar atsisako derinti per 10 darbo dienų nuo prašymo derinti gavimo dienos. Jei suinteresuota institucija per šį terminą atsakymo apie derinimą nepateikia, laikoma, kad kapinių statuso pakeitimui pritarta. Kai savivaldybės tarybos priimtu sprendimu kapinių statusas pasikeičia, savivaldybės taryba per 7 darbo dienas raštu informuoja apie tai Kultūros paveldo departamentą.
. Kapinės priskiriamos neveikiančioms, jeigu jose negalimi nauji laidojimai dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų. Apie kapinių priskyrimą neveikiančioms savivaldybė praneša vietinėje spaudoje, be to, informacija skelbiama kapinių informacinėje lentoje.
. Kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose (kur jau palaidota) kapavietėse, formuojant naujus kapus ar pakartotinai laidojant į jau esamus, taip pat laidojant kolumbariumuose, laidojimo rūsiuose, ar išbarstant kremuotus žmogaus palaikus pelenų barstymo lauke arba laidojant esamose kapavietėse tik kremuotus žmogaus palaikus. Jei kapinės priskiriamos riboto laidojimo kapinėms, kuriose galima laidoti tik kremuotus žmogaus palaikus, ir savivaldybės skelbiamame jos teritorijoje esančių kapinių sąraše prie riboto laidojimo kapinių statuso nurodyta „tik kremuoti žmogaus palaikai“, jose leidžiama laidoti tik kremuotus žmogaus palaikus. Laidojant į Kultūros vertybių registrą įrašytose riboto laidojimo kapinėse, reikia Kultūros paveldo departamento teritorinio padalinio pritarimo.
. Veikiančioms kapinėms priskiriamos kapinės, kur gali būti formuojamos naujos kapavietės, formuojami nauji kapai, pakartotinai laidojama esamuose kapuose, laidojama kolumbariumuose, laidojimo rūsiuose arba išbarstant kremuotus žmogaus palaikus pelenų barstymo lauke.
. Sprendimą dėl draudimo laidoti veikiančiose arba riboto laidojimo kapinėse arba jų dalyje savivaldybės administracijos direktorius priima per 3 darbo dienas, gavęs Nacionalinio visuomenės sveikatos centro siūlymą. Apie priimtą sprendimą savivaldybės administracijos direktorius ar jo įgaliotas asmuo per 3 darbo dienas nuo sprendimo priėmimo skelbia kapinių informacinėje lentoje ir savivaldybės interneto svetainėje. Jeigu priimamas sprendimas dėl draudimo laidoti visoje veikiančių ar riboto laidojimo kapinių teritorijoje, šių taisyklių 5 punkte nustatyta tvarka joms turi būti nustatytas neveikiančių kapinių statusas.

 SKYRIUS


. Juridinio asmens teises turinčios religinės bendruomenės ir bendrijos pagal Lietuvos Respublikos religinių bendruomenių ir bendrijų įstatymą savivaldybės nustatyta tvarka gali turėti savo konfesines kapines.
. Konfesinės kapinės suteikiamos su tradicinėmis religinėmis bendruomenėmis ar bendrijomis sudarant žemės panaudos sutartį Lietuvos Respublikos žemės įstatymo nustatyta tvarka, arba įstatymų nustatyta tvarka sudarant kitą sutartį, suteikiančią teisę juridinio asmens teises turinčiai religinei bendruomenei ar bendrijai laidoti kapinėse (ar kapinių dalyje) ir sutartyje nustatyta tvarka organizuoti jų priežiūrą.
. Kai konfesinių kapinių prižiūrėtoju juridinio asmens teises turinti religinė bendruomenė ar bendrija (toliau vadinama – religinė bendruomenė ar bendrija) pagal darbo sutartį paskiria fizinį asmenį, ši religinė bendruomenė ar bendrija yra atsakinga už Lietuvos Respublikos žmonių palaikų laidojimo įstatyme, šiose taisyklėse ir kituose teisės aktuose kapinių prižiūrėtojui nustatytų reikalavimų laikymąsi.

 SKYRIUS


. Rašytinį leidimą laidoti pagal šių taisyklių priede pateiktą formą Savivaldybės tarybos nustatyta tvarka išduoda seniūnai, jeigu seniūnijos aptarnaujamoje teritorijoje jie atlieka kapinių priežiūrą.
. Leidimas laidoti išduodamas laidojančiam asmeniui pateikus rašytinį prašymą ir medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės. Žmogaus palaikams, įskaitant balzamuotus ir kremuotus, laidoti, atsižvelgiant į laidojančio asmens prašymą, skiriama neatlygintinai kapavietė arba niša savivaldybės lėšomis įrengtame kolumbariume (jeigu jis yra), arba kremuotus žmogaus palaikus leidžiama išbarstyti kapinėse esančiame pelenų barstymo lauke. Skiriamos kapavietės dydis vienam kapui – 3,75 kv. metro (1,5x2,5), keliems kapams (šeimos kapavietė) – 7 kv. metrai (2,8x2,5), tik kremuotiems žmogaus palaikams laidoti – 1,32 kv. metro (1,10x1,20) arba pagal kapinių planą – kitokio dydžio. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai, jam esant gyvam, valiai.
. Laidojimo ir kapinių lankymo tvarką viešosioms kapinėms nustato Savivaldybė, o konfesinėms kapinėms – atitinkama religinė bendruomenė ar bendrija. Religinė bendruomenė ar bendrija per 30 dienų nuo kapinių perdavimo sutarties pasirašymo, jeigu sutartyje nenustatytas kitoks terminas, raštu informuoja savivaldybę apie konfesinėms kapinėms nustatytą laidojimo ir kapinių lankymo tvarką. Kol religinė bendruomenė ar bendrija nenustatė laidojimo ir kapinių lankymo tvarkos ir neinformavo savivaldybės, konfesinėse kapinėse laikomasi iki jų perdavimo buvusios laidojimo ir kapinių lankymo tvarkos. Jeigu religinė bendruomenė ar bendrija per 30 dienų nuo kapinių perdavimo sutarties pasirašymo arba per kitokį šioje sutartyje numatytą terminą raštu neinformuoja savivaldybės apie jos nustatytą laidojimo ir kapinių lankymo tvarką, konfesinėse kapinėse laikomasi savivaldybės nustatytos laidojimo ir kapinių lankymo tvarkos.
. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai; kapo duobės, kurioje laidojami kremuoti žmogaus palaikai su urna arba kapsule, arba išberiant juos į kapo duobę, – ne mažesnis kaip 1 metras. Palaidojus kape įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui. Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima.
. Naujas kapas esamoje kapavietėje formuojamas tik tuo atveju, jeigu kapavietė turi aiškias (pažymėtas) ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti pakeisti kapavietės ribas ar neleisti jų pakeisti priima leidimą laidoti išduodantis asmuo šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.
. Kremuoti žmogaus palaikai pelenų barstymo lauke išbarstomi ant žemės paviršiaus. Pelenų barstymo lauke individualūs paminklai nestatomi ir kremuotų žmogaus palaikų išbėrimo vieta nežymima. Pelenų barstymo lauką prižiūri, švarą ir tvarką jame užtikrina, kremuotų žmogaus palaikų išbarstymą organizuoja kapinių prižiūrėtojas, laikydamasis šių taisyklių 15 punkte nurodytos laidojimo ir kapinių lankymo tvarkos.
. Prie įėjimo į kapines įrengiamas informacinis stendas ar informacinė lenta, kurioje užrašomas kapinių pavadinimas ir statusas, kapinių prižiūrėtojo duomenys (Lietuvos Respublikoje įsteigto juridinio asmens, kitoje Europos Sąjungos valstybėje narėje ar Europos ekonominės erdvės valstybėje įsteigto juridinio asmens ar kitos organizacijos arba jų filialo pavadinimas, buveinė, darbuotojų, į kuriuos galima kreiptis informacijos, vardai, pavardės, telefonų numeriai, darbo laikas; fizinio asmens vardas, pavardė, telefono numeris, darbo laikas), laikas, kada kapinėse galima laidoti ir jas lankyti, kapinių schema ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, o kapinių schemoje pažymimos jų buvimo vietos.
. Už kapavietės arba kolumbariumo nišos priežiūrą atsakingas laidojantis asmuo, kurio prašymu išduotas leidimas laidoti ir skirta kapavietė ar kolumbariumo niša, arba asmuo, apie kurį šių taisyklių 21 punkte nustatyta tvarka pranešta kapinių prižiūrėtojui, arba asmuo, kuriam šių taisyklių 24 punkte nustatyta tvarka suteikta teisė prižiūrėti neprižiūrimą kapavietę, jeigu toks yra (toliau šiame punkte – atsakingas asmuo). Atsakingo asmens duomenis (fizinio asmens vardą, pavardę, nuolatinės gyvenamosios vietos adresą, telefono ryšio numerį ir elektroninį paštą, jeigu jį turi; juridinio asmens pavadinimą, teisinę formą, kodą, buveinę, telefono ryšio numerį ir elektroninį paštą) kapinių prižiūrėtojas įrašo laidojimų ir kapaviečių statinių registravimo žurnale (toliau – žurnalas). Kapinių prižiūrėtojas atsakingus asmenis supažindina su šiomis taisyklėmis ir savivaldybės arba religinės bendruomenės ar bendrijos nustatyta laidojimo ir kapinių lankymo tvarka. Atsakingas asmuo turi prižiūrėti kapavietę ir kolumbariumo nišą, kad jos būtų tvarkingos. Atsakingas asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės ar kolumbariumo nišos priežiūros darbus, padarė kapinėms, kitoms kapavietėms ar kolumbariumo nišoms, kolumbariumui ar kitiems statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo nustatyta tvarka.
. Jeigu asmuo, įrašytas žurnale atsakingu už kapavietės ar kolumbariumo nišos priežiūrą, miršta arba dėl kitų priežasčių negali rūpintis kapavietės ar kolumbariumo nišos priežiūra, jo giminaičiai, sutuoktinis (-ė), partneris (-ė) arba (ir) kapavietėje ar kolumbariumo nišoje palaidotų mirusiųjų giminaičiai ir sutuoktinis (-ė), partneris (-ė) turi susitarti, kas bus atsakingas už kapavietės ar kolumbariumo nišos priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus šių taisyklių 20 punkte. Jeigu asmuo, kuriam suteikta teisė prižiūrėti neprižiūrimą kapavietę, miršta arba dėl kitų priežasčių negali prižiūrėti neprižiūrimos kapavietės, jo giminaičiai ir (ar) sutuoktinis (-ė) ar partneris (-ė) turi susitarti, kas bus atsakingas už neprižiūrimos kapavietės priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus taisyklių 20 punkte.
. Kapavietėje ar kolumbariumo nišoje laidoti kitų asmenų palaikus leidžiama tik esant rašytiniam atsakingo už kapavietės ar kolumbariumo nišos priežiūrą asmens sutikimui. Miręs atsakingas už kapavietės ar kolumbariumo nišos priežiūrą asmuo gali būti palaidotas toje kapavietėje ar kolumbariumo nišoje, laikantis šiose taisyklėse nustatytų reikalavimų.
. Jeigu kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus, kapinių prižiūrėtojas raštu įspėja už jos priežiūrą atsakingą asmenį, kad būtina ją sutvarkyti, ir nurodo kapavietės nesutvarkymo pasekmes. Jeigu per metus nuo įspėjimo įteikimo dienos kapavietė nesutvarkoma, kapinių prižiūrėtojas per 5 darbo dienas raštu informuoja savivaldybės vykdomąją instituciją ir religinę bendruomenę ar bendriją, jeigu konfesinių kapinių priežiūrą pagal kapinių perdavimo sutartį organizuoja religinė bendruomenė ar bendrija, apie galbūt neprižiūrimą kapavietę ir pateikia jos duomenis (jeigu žinomi): kapinių pavadinimą, kvartalo numerį, kapavietės numerį, kapavietėje palaidotų asmenų vardus, pavardes, laidojimo datas, žmogaus palaikų paskutinio laidojimo kapavietėje datą, nustatytą kapo ramybės laikotarpį, kapavietės matmenis, palaidotų kapavietėje žmonių palaikų skaičių, kapavietės statinius, jų pastatymo ir rekonstravimo datas. Savivaldybės vykdomoji institucija gautus duomenis apie galbūt neprižiūrimą kapavietę per 5 darbo dienas paskelbia savivaldybės interneto svetainėje. Sprendimą dėl kapavietės pripažinimo neprižiūrima kapaviete ne anksčiau kaip po 2 metų ir ne vėliau kaip po 3 metų nuo duomenų apie galbūt neprižiūrimą kapavietę paskelbimo savivaldybės interneto svetainėje dienos savivaldybės tarybos nustatyta tvarka priima savivaldybės vykdomosios institucijos sudaryta komisija, apžiūrėjusi kapavietę ne rečiau kaip 3 kartus per metus ir ne dažniau kaip kas 3 mėnesius.
Savivaldybės vykdomoji institucija pripažintų neprižiūrimomis kapaviečių duomenis ir sprendimo dėl jų pripažinimo neprižiūrimomis priėmimo datą per 3 darbo dienas nuo komisijos sprendimo priėmimo pateikia kapinių prižiūrėtojui ir paskelbia savivaldybės interneto svetainėje, nurodydama duomenų paskelbimo datą.
. Šių taisyklių 23 punkte nustatyta tvarka pripažintų neprižiūrimomis kapaviečių priežiūrą organizuoja savivaldybė, konfesinėse kapinėse – religinė bendruomenė ar bendrija, jeigu pagal kapinių perdavimo sutartį ji organizuoja konfesinių kapinių priežiūrą. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo interneto svetainėje raštu kreipiasi atitinkamai į savivaldybės vykdomąją instituciją ar jos įgaliotą asmenį, o jeigu neprižiūrima kapavietė yra konfesinėse kapinėse, – į religinę bendruomenę ar bendriją, kuri organizuoja kapinių priežiūrą pagal kapinių perdavimo sutartį, nurodydami pageidaujamos prižiūrėti neprižiūrimos kapavietės duomenis, paskelbtus interneto svetainėje. Atitinkamai savivaldybės vykdomoji institucija ar jos įgaliotas asmuo arba religinė bendruomenė ar bendrija priima sprendimą dėl neprižiūrimų kapaviečių priežiūros per 20 darbo dienų nuo šiame punkte nustatyto termino pabaigos, teikdama pirmenybę kapavietėje palaidotų asmenų giminaičiams ir (ar) tose kapinėse, kurioje yra kapavietė, palaidotų asmenų giminaičiams, ir apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų po to, kai toks prašymas gaunamas. Tokios kapavietės toliau prižiūrimos pagal šių taisyklių 20 punktą. Asmuo, kuriam suteikta teisė prižiūrėti neprižiūrimą kapavietę, Leidimo laidoti neprižiūrimose kapavietėse išdavimo tvarkos apraše nustatyta tvarka gali gauti leidimą laidoti joje arba, jam mirus, būti palaidotas joje.
. Kapinėse žmogaus palaikai ekshumuojami Lietuvos Respublikos žmonių palaikų laidojimo įstatymo 25 straipsnyje nustatyta tvarka. Jei po ekshumavimo žmogaus palaikai bus laidojami kitur (perlaidojami), būtinas už kapavietės ar kolumbariumo nišos priežiūrą atsakingo asmens rašytinis sutikimas.
. Kapo paminklai, antkapiai, kapavietės aptvėrimas, kurie pagal Lietuvos Respublikos statybos įstatymą ir statybos techninius reglamentus nepriskiriami statiniams (toliau šiame punkte – kiti kapavietės objektai), įrengiami vadovaujantis šių taisyklių, savivaldybės teritorijos kapinių, kuriose numatoma įrengti kitus kapavietės objektus, tvarkymo taisyklių ir kitų teisės aktų nuostatomis. 
Statant ir (ar) rekonstruojant statinius kapavietėje, įrengiant kitus kapavietės objektus, už kapavietės priežiūrą atsakingas asmuo praneša apie tai kapinių prižiūrėtojui, o šis žurnale įrašo kapavietės statinių statymo ir (ar) rekonstravimo, kitų kapavietės objektų įrengimo datas.
. Norint statyti, rekonstruoti ar remontuoti kapo paminklus, antkapius ir kitus kapavietės statinius į Kultūros vertybių registrą įrašytose kapinėse, reikia Kultūros paveldo departamento teritorinio padalinio pritarimo. Taikomi šie kapo paminklų, antkapių ir kitų kapavietės statinių statymo, rekonstravimo ar remonto riboto laidojimo kapinėse, įsteigtose iki 1940 metų, ir neveikiančiose kapinėse apribojimai ir papildomi reikalavimai:
. nauji kapo paminklai ir antkapiai jose gali būti statomi, jeigu jų visai nebuvo ar jie buvo laikini, jeigu seni nusidėvi ar pripažįstami keliančiais avarijos grėsmę;
. nauji statiniai jose gali būti statomi laikantis šių reikalavimų:
. turi būti statoma iš natūralių arba istoriškai būdingų konkrečioms kapinėms medžiagų;
. paminklas negali būti aukštesnis už kitose kapavietėse pastatytus paminklus;
. jeigu kapavietė yra šlaite, atsižvelgiant į šalia esančių kapaviečių padėtį, galima formuoti iki 0,5 metro aukščio atraminę sienelę; išskirtiniais atvejais dėl reljefo ypatumų atraminė sienelė gali būti aukštesnė;
. kapavietė turi būti aptveriama ir įrengiama naudojant būdingus toms kapinėms analogus, kapo vietai žymėti numatant kapo apvadą ar plokštę.
. Kapinėse augantys želdiniai prižiūrimi ir tvarkomi pagal Lietuvos Respublikos želdynų įstatymo ir kitų želdinių tvarkymą reglamentuojančių teisės aktų reikalavimus.
. Naujos kapinės įrengiamos ir esamų kapinių ribos keičiamos pagal Lietuvos Respublikos teritorijų planavimo įstatymo ir kitų teisės aktų nustatyta tvarka parengtus teritorijų planavimo dokumentus.
. Vieta kolumbariumui, laidojimo rūsiui statyti ir (ar) pelenų barstymo laukui įrengti kapinėse nustatoma rengiant teritorijų planavimo dokumentus.
. Projektuojant naujas kapines gyvenamosiose vietovėse, kuriose gyvena įvairioms religinėms bendruomenėms ar bendrijoms priklausantys gyventojai, religinių bendruomenių ar bendrijų pageidavimu kapinių teritorija gali būti suskirstyta kvartalais, kurie, įrengus kapines, perduodami religinėms bendruomenėms ar bendrijoms šių taisyklių 11 punkte nustatyta tvarka.
 SKYRIUS


. Kapinės lankomos visais metų laikais šviesiu paros metu. Lapkričio 1 d. – Visų Šventųjų dieną ir lapkričio 2 d. – Vėlinių dieną lankymo laikas neribojamas. Lankantis kapinėse privaloma palaikyti rimtį ir švarą.
. Kapinėse draudžiama:
. laidoti, perlaidoti žmogaus palaikus neturint Leidimo laidoti, savavališkai vykdyti kapo atkasimo darbus;
. važinėti bet kokiomis transporto priemonėmis, išskyrus specialiųjų tarnybų atliekančių kapinių priežiūros darbus technikos priemones, neįgaliųjų transporto priemones, transporto priemones, įvežančias kapavietės statinius, statybinius gaminius ir medžiagas kapavietėms sutvarkyti, kai tai sudėtinga gabenti iki kapavietės be transporto (kapinių prižiūrėtojui leidus);
. ganyti gyvulius, vedžioti gyvūnus ar vaikščioti su jais;
. be kapinių prižiūrėtojo leidimo statyti, rekonstruoti, išvežti kapaviečių statinius;
. savavališkai sodinti želdinius už kapavietės ribų, kirsti, genėti želdinius be išduoto leidimo (krūmų, augančių kapavietės ribose, genėjimui, šalinimui leidimas nereikalingas), žaloti medžius ir krūmus;
. kapavietėse sodinti miškams įveisti naudojamus ar kitus stambią šaknų ir šakų sistemą turinčius medžius, išskyrus svyruoklines ir žemaūges formas;
. praėjimuose tarp kapaviečių statyti suolus, dėžes įrankiams, kitus įrenginius, laikyti statybines medžiagas, kitus daiktus;
. skleisti bet kokio pobūdžio reklamą, skelbimus, kitą informaciją ant kapinių ir kapaviečių statinių, medžių, stulpų, tvorų, kitų kapinių teritorijoje esančių objektų ir pan.;
. šiukšlinti, šalinti atliekas tam neskirtose vietose;
. žaisti ar kitaip trikdyti rimtį ir pažeisti viešąją tvarką.

 SKYRIUS


. Asmenys, norintys identifikuoti kapinėse artimųjų giminaičių, sutuoktinio (-ės), partnerio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų apie kapavietę (kapą) žurnale neišliko, turi:
. pateikti rašytinį prašymą savivaldybei, kurios teritorijoje yra kapinės;
. prašyme nurodyti giminystės ryšius ir jiems žinomas aplinkybes, dėl kurių neišliko duomenų apie kapavietę (kapą);
. pateikti visus turimus duomenis apie kapavietę (kapą) ir joje (jame) palaidotus asmenis. Prie prašymo pridedami turimi dokumentai (išrašai iš bažnytinių registravimo knygų, mirties faktą liudijantys dokumentai, nuotraukos ir kita), patvirtinantys pateiktus duomenis.
. Sprendimą dėl kapavietės (kapo) identifikavimo savivaldybės tarybos nustatyta tvarka per 20 darbo dienų nuo prašymo pateikimo priima savivaldybės vykdomosios institucijos sudaryta komisija pagal pateiktą medžiagą ir apžiūrėjusi kapavietę (kapą). Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Kai identifikuojama kapavietė (kapas) yra konfesinėse kapinėse, sprendimas priimamas gavus religinės bendruomenės ar bendrijos sutikimą. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu.
. Apie savivaldybės vykdomosios institucijos sudarytos komisijos priimtą sprendimą savivaldybės vykdomoji institucija per 5 darbo dienas raštu informuoja prašymą pateikusį asmenį ir kapinių prižiūrėtoją, kuris identifikuotos kapavietės (kapo) duomenis įrašo žurnale, jeigu priimant sprendimą buvo identifikuota kapavietė (kapas). Apie priimtą sprendimą identifikuoti kapavietę (kapą) konfesinėse kapinėse savivaldybės vykdomoji institucija papildomai raštu informuoja atitinkamą religinę bendruomenę ar bendriją; jeigu kapavietė (kapas) yra į Kultūros vertybių registrą įrašytose kapinėse, – Kultūros paveldo departamentą.

 SKYRIUS


. Šių taisyklių reikalavimų laikymąsi ir vykdymą kontroliuoja savivaldybės vykdomoji institucija arba jos įgalioti asmenys, arba seniūnai, jeigu seniūnijos aptarnaujamoje teritorijoje jie atlieka kapinių priežiūrą, koordinuoja ir kontroliuoja kapinių prižiūrėtojo darbą.
. Asmenys, pažeidę šių taisyklių reikalavimus, atsako įstatymų nustatyta tvarka.
________________________


Šilalės rajono savivaldybės kapinių tvarkymo taisyklių 
 priedas

_______________________________________________
(Šilalės rajono savivaldybės administracijos seniūnijos pavadinimas)

LEIDIMAS LAIDOTI

_______________ Nr. _________
(data)
______________
(sudarymo vieta)

Atsižvelgiant į _______________ Nr. ____________________ gautą ___________________________
(prašymo gavimo data)           (gavimo registracijos numeris)            (laidojančio asmens: 

_______________________________________________________________________ prašymą ir fizinio asmens vardas ir pavardė, nuolatinės gyvenamosios vietos adresas; juridinio asmens pavadinimas, buveinė, teisinė forma)
pateiktą medicininį mirties liudijimą,___________________________________ (jei prašoma
(medicininio mirties liudijimo data ir numeris)

laidoti žmogaus vaisių (vaisius) iki 22-os nėštumo savaitės), pateiktą sveikatos apsaugos ministro patvirtintos formos medicinos dokumentų išrašą _______________________________________________________________________________________
(sveikatos apsaugos ministro nustatytos formos medicinos dokumentų išrašo
__________________________________________________________________________
data, moters, kurios vaisių (vaisius) prašoma laidoti vardas, pavardė, gimimo data)
leidžiama laidoti:

. Pavardė _______________________________
. Vardas ________________________________
. Asmens kodas __________________________
. Gimimo data ___________________________
. Mirties data ____________________________
. Kapinių pavadinimas _____________________
. Kvartalo numeris ________________________
. Kapavietės numeris ______________________
. Kapavietės dydis _________________________
. Kolumbariumas _________________________
. Nišos numeris __________________________
. Pelenų barstymo laukas ___________________

_______________________________      _______________             ________________________________________
(leidimą išdavusio asmens pareigos)                      (parašas)                                      (vardas ir pavardė) 

Pritariama leidimui laidoti riboto laidojimo kapinėse.
___________________________________________________________________________
(Kultūros paveldo departamento prie Kultūros ministerijos teritorinio padalinio pavadinimas)[footnoteRef:1]

_______________________________             ____________            _____________________________________
(pritarimą išdavusio asmens pareigos)                    (parašas)                                  (vardas ir pavardė)

_____________


Šilalės rajono savivaldybės kapinių tvarkymo taisyklių 
 priedas

_______________________________________________
(laidojančio asmens vardas, pavardė

_______________________________________________
adresas, telefonas, elektroninis adresas)

____________________________________ seniūnui
(seniūnijos pavadinimas)

PRAŠYMAS

DĖL LEIDIMO LAIDOTI IŠDAVIMO

______________
(data)
________________________
(surašymo vieta)

Prašau _______________________________________________________________________

___________________________________________________________________________

___________________________________________________________________________
(nurodyti atsakingo už kapavietės (kapo) priežiūrą asmens vardą, pavardę, adresą, telefono numerį)

PRIDEDAMA:
1. Mirties liudijimas, kremacijos dokumentai (jeigu mirusiojo palaikai kremuoti), __ lapas (-ų).
2. Testamentas arba notaro ar kito įstatymų įgalioto asmens patvirtintas rašytinis valios pareiškimas, jeigu yra paskirtas laidojantis asmuo, __ lapas (-ų).
3. Dokumentai, įrodantys giminystės ryšius su palaidotu asmeniu ir kitų šeimos narių, turinčių tokią pačią teisę į kapavietę, rašytiniai sutikimai (kai prašymo negali pateikti kapavietę prižiūrintis asmuo, nurodytas Laidojimo ir kapaviečių statinių registravimo žurnale) , __ lapas (-ų).
4. Leidimas ekshumuoti žmogaus palaikus, artimųjų giminaičių rašytiniai sutikimai perlaidoti palaikus (jeigu prašoma leidimo perlaidoti žmogaus palaikus, pervežtus iš kitų vietovių) , __ lapas (-ų).

Prašymą pateikė		_______________	________________________________
(parašas)			(vardas, pavardė)
Prašymą priėmė

______________________________	____________ ________________________
(prašymą priėmusio asmens pareigos)		(parašas)			(vardas, pavardė)

A. V.

___________________

Šilalės rajono savivaldybės kapinių tvarkymo taisyklių 
 priedas

____________________________________ seniūnui
(seniūnijos pavadinimas)

PRAŠYMAS
PRITARTI KAPAVIETĖS ĮRENGIMO, PERTVARKYMO, REMONTO DARBŲ VYKDYMUI

______________
(data)
________________________
(surašymo vieta)

Prašau leisti ___________________________ kapinėse, vykdyti kapavietės ______________
(kapinių pavadinimas)						(kvartalo numeris	

___________________________________________________________________________
kapavietės numeris ar palaidoto (-ų) asmens (-ų) pavardė (-ės) ant kapavietės statinių)

įrengimo, pertvarkymo, remonto darbams ___________________________________________
(išvardyti numatomus atlikti darbus kapavietės ribose)
___________________________________________________________________________

__________________________________________________________________________

Planuojamų darbų pradžia ________________, pabaiga ________________.
(data)				(data)
PRIDEDAMA:
1. Kapavietės įrengimo, pertvarkymo planas (schema) su jame pažymėtais projektuojamas kapavietės statiniais, jų matmenimis, kapavietės aptvėrimo matmenimis, __ lapas (-ų).
2. Sutarties, sudarytos su kapavietės įrengimo, pertvarkymo, remonto paslaugų teikėju, verslo liudijimo kopijos, __ lapas (-ų).
3. Rašytinis Seniūno sutikimas kapavietės ribų pakeitimui, __ lapas (-ų).
4. Kultūros paveldo departamento prie Kultūros ministerijos teritorinio padalinio pritarimas (kai norima vykdyti kapavietės pertvarkymo darbus į Kultūros vertybių registrą įrašytose kapinėse ar kapuose) , __ lapas (-ų).
Kapavietės įrengimo, pertvarkymo, remonto metu susidariusias atliekas:
1. perduosiu atliekų vežėjui _______________________________________________________;
(atliekų vežėjo pavadinimas)
2. perduosiu atliekų tvarkytojui (naudotojui) _________________________________________;
(atliekų tvarkytojo (naudotojo) pavadinimas)
3. sutvarkysiu kitu būdu _________________________________________________________.
(nurodyti, kaip numatoma sutvarkyti susidariusias atliekas)
Pašalinsiu pažeidimus ar atlyginsiu žalą, padarytą kapinėms, kitoms kapavietėms, vykdant kapavietės sutvarkymo darbus.

Prašymą pateikė		_______________		________________________________
(parašas)			(vardas, pavardė)
_________________________________________________________________________________________ 
(atsakingo už kapavietės (kapo) priežiūrą asmens vardas, pavardė, adresas, telefono numeris)
___________________
PATVIRTINTA

Šilalės rajono savivaldybės tarybos 2023 m. spalio 26 d. sprendimu
Nr. T1-263



 SKYRIUS


. Šilalės rajono savivaldybės leidimo laidoti neprižiūrimose kapavietėse tvarkos aprašas (toliau vadinama – šis aprašas) nustato leidimo laidoti neprižiūrimose kapavietėse išdavimą ir informacijos apie neprižiūrimas kapavietes teikimą.
. Šiame apraše vartojamos sąvokos suprantamos taip, kaip apibrėžtos Lietuvos Respublikos žmonių palaikų laidojimo įstatyme ir Kapinių tvarkymo taisyklėse.

 SKYRIUS


. Rašytinį leidimą laidoti neprižiūrimose kapavietėse išduoda savivaldybės vykdomoji institucija ar jos įgaliotas asmuo, arba seniūnai, jeigu seniūnijos aptarnaujamoje teritorijoje jie atlieka kapinių priežiūrą. Leidimas laidoti išduodamas pagal Kapinių tvarkymo taisyklių priede nustatytą formą. 
. Asmuo, kuriam Kapinių tvarkymo taisyklių nustatyta tvarka suteikta teisė prižiūrėti neprižiūrimą kapavietę, pateikia šio aprašo 3 punkte nurodytoms institucijoms ar asmenims medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jei norima laidoti žmogaus vaisių (vaisius) iki 22-os nėštumo savaitės, ir rašytinį prašymą išduoti leidimą laidoti. Prašyme pažymima, kuriose kapinėse esančioje pripažintoje neprižiūrima kapavietėje pageidaujama gauti leidimą laidoti, ir nurodomas savivaldybės vykdomosios institucijos ar jos įgalioto asmens sprendimas, konfesinėse kapinėse – religinės bendruomenės ar bendrijos sprendimas, suteikęs teisę prižiūrėti neprižiūrimą kapavietę. Leidimas laidoti neprižiūrimoje kapavietėje išduodamas, jeigu pagal Kapinių tvarkymo taisykles joje galima laidoti ir praėjo ne mažiau kaip 25 metai nuo kapo ramybės laikotarpio pabaigos.
. Mirus asmeniui, kuriam Kapinių tvarkymo taisyklių nustatyta tvarka buvo suteikta teisė prižiūrėti neprižiūrimą kapavietę, leidimas jį palaidoti šioje kapavietėje išduodamas laidojančiam asmeniui šiame apraše nustatyta tvarka.
. Neprižiūrimoje kapavietėje laidojant ir ją prižiūrint, turi būti išsaugotas kapo paminklas, jeigu jis yra, ir jame esantys įrašai apie kapavietėje palaidotą (-us) asmenį (-is).

 SKYRIUS


. Asmenys, pažeidę šio aprašo reikalavimus, atsako įstatymų nustatyta tvarka.
_________________


PATVIRTINTA
Šilalės rajono savivaldybės tarybos 2023 m. spalio 26 d. sprendimu
Nr. T1-263



 SKYRIUS


. Visuomenės ir Šilalės rajono savivaldybės kapinėse palaidotų asmenų artimųjų giminaičių informavimo apie kapinių panaikinimą tvarkos aprašas (toliau vadinama – šis aprašas) nustato informaciją, kurią kapinių prižiūrėtojas apie Šilalės rajono savivaldybės tarybos priimtą sprendimą panaikinti kapines skelbia visuomenei ir raštu pateikia kapinėse palaidotų asmenų artimiesiems giminaičiams, jeigu jų adresus kapinių prižiūrėtojas žino, taip pat šios informacijos skelbimo tvarką ir priemones. 
. Šiame apraše vartojama sąvoka „artimieji giminaičiai“ – asmenys, nurodyti Lietuvos Respublikos civilinio kodekso 3.135 straipsnyje.
Kitos šiame apraše vartojamos sąvokos apibrėžtos Lietuvos Respublikos žmonių palaikų laidojimo įstatyme ir Lietuvos Respublikos visuomenės informavimo įstatyme. 

 SKYRIUS


. Šilalės rajono savivaldybės tarybai priėmus sprendimą panaikinti kapines, apie priimtą sprendimą per 3 darbo dienas informuojamas kapinių prižiūrėtojas. Kapinių prižiūrėtojas per 15 darbo dienų nuo sprendimo priėmimo privalo informuoti visuomenę, pateikdamas šio aprašo 4 punkte nurodytą informaciją šiais būdais:
. paskelbti nacionaliniame laikraštyje, per nacionalinio transliuotojo radiją, esant galimybei, ir per televiziją;
. paskelbti vietiniame laikraštyje, per vietinio transliuotojo radiją ir (ar) televiziją;
. paskelbti kapinių, dėl kurių panaikinimo priimtas sprendimas, informacinėje lentoje;
. paskelbti savo interneto svetainėje (jeigu ją turi).
. Informacijoje nurodoma:
. savivaldybės taryba, priėmusi sprendimą panaikinti kapines;
. savivaldybės tarybos sprendimo antraštė, sprendimo priėmimo data ir numeris;
. kapinių, dėl kurių panaikinimo priimtas sprendimas, pavadinimas ir adresas;
. data, nuo kurios panaikinamos kapinės;
. kapinės, į kurias bus perkeliami panaikinamose kapinėse palaidoti žmonių palaikai, žemė ir žolinė pievų danga, kurioje yra išbarstyti ar užkasti į žemę kremuoti žmonių palaikai. Šiame punkte nurodyta informacija skelbiama, jeigu kapines buvo būtina panaikinti nepasibaigus kapo ramybės laikotarpiui po žmogaus palaikų paskutinio laidojimo kape;
. asmuo, į kurį galima kreiptis dėl papildomos informacijos apie kapinių panaikinimą.
. Kapinėse, dėl kurių panaikinimo savivaldybės taryba priėmė sprendimą, palaidotų asmenų sutuoktinius, partnerius ir artimuosius giminaičius, kurie kapinių prižiūrėtojui yra nurodę savo adresus, kapinių prižiūrėtojas per 15 darbo dienų nuo sprendimo priėmimo informuoja raštu (registruotu laišku), pateikdamas šio aprašo 4 punkte nurodytą informaciją.
_________________

PATVIRTINTA
Šilalės rajono savivaldybės tarybos
2023 m. spalio 26 d. sprendimu
Nr. T1-263



 SKYRIUS


. Šilalės rajono savivaldybės kapinių prižiūrėtojo kaupiamų duomenų tvarkymo sąlygų aprašas (toliau vadinama – šis aprašas) nustato kapinių prižiūrėtojo kaupiamus ir tvarkomus duomenis apie kapinėse palaidotus asmenis, laidojimus ir kapavietėse esančius statinius, šių duomenų registravimo tvarką, taip pat laidojimų ir kapaviečių statinių registravimo žurnalo formą.
. Šiame apraše vartojamos sąvokos apibrėžtos Lietuvos Respublikos žmonių palaikų laidojimo įstatyme ir Kapinių tvarkymo taisyklėse. 

 SKYRIUS


. Kapinių prižiūrėtojai laidojimų ir kapaviečių statinių registravimo žurnale (toliau vadinama – žurnalas) pagal šio aprašo priede pateiktą formą registruoja šiuos duomenis:
. asmens, kurio palaikai palaidoti kapinėse, vardą, pavardę, gimimo datą ir mirties vietą ir datą, asmens kodą, medicininio mirties liudijimo išdavimo datą ir numerį, o jeigu palaidotas (palaidoti) žmogaus vaisius (vaisiai) iki 22-os nėštumo savaitės, – moters, kurios vaisius (vaisiai) buvo kremuotas (kremuoti) arba nekremuotas (nekremuoti), vardą ir pavardę, gimimo datą, sveikatos apsaugos ministro patvirtintos formos medicinos dokumentų išrašo datą; 
. žmogaus palaikų palaidojimo datą ir vietą (kapinių kvartalas, kapavietės arba nišos kolumbariume numeris ir matmenys, pelenų barstymo laukas), laidojimo gylį;
. įrašus apie juodligę arba ypač pavojingą užkrečiamąją ligą, įrašytą į sveikatos apsaugos ministro nustatytą sąrašą, jeigu asmuo, kurio palaikai (išskyrus kremuotus) palaidoti kape arba laidojimo rūsyje, sirgo tokia liga arba buvo tokios ligos sukėlėjų nešiotojas; 
. kapavietėje pastatytų statinių statymo ir rekonstravimo datas, kitų paminklų, antkapių ir kapavietės aptvėrimo įrengimo datas; 
. unikalų kodą Kultūros vertybių registre, jeigu kapas įrašytas į Kultūros vertybių registrą;
. laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardą, pavardę, nuolatinės gyvenamosios vietos adresą, telefono ryšio numerį ir elektroninį paštą, jeigu jį turi; juridinio asmens pavadinimą, teisinę formą, kodą, buveinę, telefono ryšio numerį ir elektroninį paštą; 
. draudimo laidoti pagrindą, pradžią ir šio draudimo trukmę;
. asmens, įregistravusio duomenis žurnale, pareigas, vardą, pavardę ir, jei pildomas ne elektroninis žurnalas, parašą.
. Kiekvienoms kapinėms pildomas atskiras žurnalas. 
. Žurnalas privalo būti tvarkomas taip, kad nebūtų įmanoma pakeisti jame esančių įrašų, pakeisti lapų, papildyti žurnalo naujais įrašais, pažeidžiančiais chronologinę tvarką. 
. Jeigu žurnalas pildomas elektronine forma, turi būti fiksuojama veiksmų istorija. Šiuo atveju kiekvienų kalendorinių metų pabaigoje visi per praėjusius kalendorinius metus užregistruoti duomenys spausdinami, lapai numeruojami, o įrašas, nurodantis lapų skaičių, tvirtinamas kapinių prižiūrėtojo vadovo ar jo įgalioto asmens parašu ir kapinių prižiūrėtojo antspaudu, jeigu kapinių prižiūrėtojas antspaudą privalo turėti.
. Už duomenų kaupimą kapinių skaitmeninimo ir duomenų valdymo sistemoje „Cemety“ atsakingi Šilalės rajono savivaldybės administracijos seniūnijų seniūnai, jeigu seniūnijos aptarnaujamoje teritorijoje jie atlieka kapinių priežiūrą.

 SKYRIUS


. Žurnalas saugomas Lietuvos Respublikos dokumentų ir archyvų įstatymo nustatyta tvarka. 
. Už žurnale įrašytų duomenų atitiktį pateiktiems dokumentams ir jų saugą atsako kapinių prižiūrėtojas.
_________________

Šilalės rajono savivaldybės kapinių prižiūrėtojo kaupiamų duomenų tvarkymo sąlygų aprašo
priedas

_________________________________________________________________________________________________________________________
(kapinių pavadinimas, adresas)

LAIDOJIMŲ IR KAPAVIEČIŲ STATINIŲ REGISTRAVIMO ŽURNALAS

_____________________________________________________________
(kapinių prižiūrėtojo pavadinimas arba vardas, pavardė)

Eil. Nr.	Palaidotas asmuo	Laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardas, pavardė, nuolatinės gyvenamosios vietos adresas, telefono ryšio numeris ir elektroninis paštas, jeigu jį turi; juridinio asmens pavadinimas, teisinė forma, kodas, buveinė, telefono ryšio numeris ir elektroninis paštas	Kapavietės statiniai, jų statymo ir rekonstravimo datos, kitų paminklų, antkapių ir kapavietės aptvėrimo įrengimo datos	Unikalus kodas Kultūros vertybių registre	Draudimo laidoti pagrindas, pradžia ir trukmė 	Duomenis įregistravusio asmens pareigos, vardas, pavardė, parašas
	Pavardė, vardas, asmens kodas	Gimimo ir mirties datos	Mirties vieta	Medicininio mirties liudijimo išdavimo data ir numeris (1 pastaba)	Kapinių kvartalas, kapavietės arba nišos numeris ir matmenys, arba pelenų barstymo laukas	Laidojimo data, laidojimo gylis	Juodligė arba ypač pavojinga užkrečiamoji liga, įrašyta į sveikatos apsaugos ministro nustatytą sąrašą (2 pastaba)					
1	2	3	4	5	6	7	8	9	10	11	12	13
												


Pastabos:
1. Jeigu palaidotas (palaidoti) kremuotas (kremuoti) arba nekremuotas (nekremuoti) žmogaus vaisius (vaisiai) iki 22-os nėštumo savaitės, 5 skiltyje nurodoma sveikatos apsaugos ministro patvirtintos formos medicinos dokumentų išrašo data, moters, kurios vaisius (vaisiai) buvo palaidotas (palaidoti), vardas, pavardė, gimimo data, o 2–4 skiltys nepildomos.
2. 8 skiltis pildoma, jeigu asmuo, kurio palaikai (išskyrus kremuotus) palaidoti kape arba laidojimo rūsyje, sirgo juodlige arba ypač pavojinga užkrečiamąja liga, įrašyta į sveikatos apsaugos ministro nustatytą sąrašą, arba buvo tokios ligos sukėlėjų nešiotojas.
_____________________


PATVIRTINTA
Šilalės rajono savivaldybės tarybos 2023 m. spalio 26 d. sprendimu
Nr. T1-263



 SKYRIUS


. Šilalės rajono savivaldybės kapinių priežiūros organizavimo tvarkos aprašas (toliau vadinama – šis aprašas) nustato kapinių, kuriose laidojami žmonių palaikai, balzamuoti ir (ar) kremuoti žmonių palaikai, priežiūros organizavimo tvarką.
. Pagal šį aprašą Šilalės rajono savivaldybės administracija organizuoja visų jų teritorijoje esančių kapinių priežiūrą.
. Šiame apraše vartojamos sąvokos suprantamos taip, kaip jos apibrėžtos Lietuvos Respublikos žmonių palaikų laidojimo įstatyme, Lietuvos Respublikos atliekų tvarkymo įstatyme ir Kapinių tvarkymo taisyklėse.

 SKYRIUS


. Šilalės rajono savivaldybės teritorijoje esančių kapinių priežiūrą organizuoja ir lėšas priežiūrai skiria savivaldybė. Konfesinių kapinių priežiūrą kapinių perdavimo sutartyse numatyta tvarka taip pat gali organizuoti ir (ar) finansuoti juridinio asmens teises turinčios religinės bendruomenės ar bendrijos (toliau vadinama – religinės bendruomenės ar bendrijos).
. Viešosioms kapinėms prižiūrėti savivaldybė paskiria kapinių prižiūrėtoją ir su juo sudaro kapinių priežiūros sutartį.
. Savivaldybė paskiria kapinių prižiūrėtoją konfesinėms kapinėms prižiūrėti ir su juo sudaro kapinių priežiūros sutartį tuo atveju, kai kapinių perdavimo sutartyje nenumatyta, kad konfesinių kapinių prižiūrėtoją skiria religinė bendruomenė ar bendrija. Jeigu pagal kapinių perdavimo sutartį konfesinių kapinių priežiūrą organizuoja ir kapinių prižiūrėtoją skiria religinė bendruomenė ar bendrija, kapinių priežiūros sutartį su paskirtu kapinių prižiūrėtoju sudaro religinė bendruomenė ar bendrija. Kai konfesinių kapinių prižiūrėtojas yra fizinis asmuo, su juo religinė bendruomenė ar bendrija sudaro darbo sutartį.
. Kai šio aprašo 6 punkte nustatytu atveju konfesinėms kapinėms prižiūrėti kapinių prižiūrėtoją paskiria ir su juo kapinių priežiūros sutartį sudaro savivaldybė, konfesinėms kapinėms paskirtą kapinių prižiūrėtoją savivaldybė iki kapinių priežiūros sutarties sudarymo supažindina pasirašytinai su religinės bendruomenės ar bendrijos nustatyta konfesinėms kapinėms laidojimo ir kapinių lankymo tvarka ir apie supažindinimą pažymi kapinių priežiūros sutartyje. Konfesinių kapinių prižiūrėtojas privalo laikytis religinės bendruomenės ar bendrijos konfesinėms kapinėms nustatytos laidojimo ir kapinių lankymo tvarkos.
. Kapinių prižiūrėtojas kapinėse turi palaikyti švarą ir tvarką, registruoti duomenis laidojimų ir kapaviečių statinių registravimo žurnale, atlikti kitas Lietuvos Respublikos žmonių palaikų laidojimo įstatyme, Kapinių tvarkymo taisyklėse ir sutartyje su savivaldybe arba religine bendruomene ar bendrija numatytas funkcijas. Kapinių prižiūrėtojas užtikrina, kad kapinėse būtų vandens (iš gręžinių, šachtinių šulinių, centralizuoto vandentiekio tinklų vanduo būtų atvežamas cisternomis pagal nustatytą grafiką ir panašiai), kapinių teritorijoje susidarančios atliekos būtų tvarkomos pagal suderintą su savivaldybe ir (ar) komunalinių atliekų tvarkymo sistemos administratoriumi atliekų surinkimo grafiką. Atliekų surinkimo priemones pripildžius atliekų anksčiau, negu numatyta grafike, kapinių prižiūrėtojas organizuoja papildomą šių atliekų surinkimą. 
 SKYRIUS


. Kapinių teritorijoje pagal poreikį turi būti pastatytos atliekų surinkimo priemonės, atliekos surenkamos ir išvežamos į atliekų apdorojimo įrenginius.
. Kitus kapinių priežiūros organizavimo klausimus, kurie neaptarti šiame apraše, sprendžia Šilalės rajono savivaldybė, vadovaudamasi Lietuvos Respublikos vietos savivaldos įstatymu ir kitais teisės aktais.
_________________


PATVIRTINTA
Šilalės rajono savivaldybės tarybos 2023 m. spalio 26 d. sprendimu
Nr. T1-236


ŠILALĖS RAJONO SAVIVALDYBĖS KAPINIŲ SĄRAŠŲ SUDARYMO REIKALAVIMŲ TVARKOS APRAŠAS 

 SKYRIUS


. Šilalės rajono savivaldybės kapinių sąrašų sudarymo reikalavimų tvarkos aprašas (toliau – Aprašas) nustato duomenis ir informaciją, kuriuos savivaldybės privalo įtraukti į jų teritorijose esančių kapinių sąrašus. 
. Apraše vartojamos sąvokos atitinka Lietuvos Respublikos žmonių palaikų laidojimo įstatyme vartojamas sąvokas.

 SKYRIUS


. Į Šilalės rajono savivaldybės teritorijoje esančių kapinių sąrašą (toliau – kapinių sąrašas) įrašomos visos jos teritorijoje esančios kapinės.
. Šilalės rajono savivaldybės teritorijoje veikiančių, riboto laidojimo ir neveikiančių kapinių sąrašą sudaro Šilalės rajono savivaldybės administracijos Turto ir socialinės paramos skyrius.
. Kapinių sąrašas sudaromas pagal Aprašo priede pateiktą lentelę, kurioje nurodoma:
. kapinių pavadinimas (jeigu yra) ir kapinių vieta: gyvenamosios vietovės pavadinimas, seniūnijos (jeigu įsteigta) pavadinimas, adresas (jeigu yra) ar su kapinėmis besiribojančios gatvės (jeigu yra) pavadinimas (jeigu nėra kapinių adreso);
. kapinių statusas ir sprendimo dėl kapinių statuso suteikimo priėmimo subjektas, data ir numeris. Jei kapinėms suteiktas riboto laidojimo kapinių statusas ir jose galima laidoti tik kremuotus žmogaus palaikus, prie riboto laidojimo kapinių statuso nurodoma „tik kremuoti žmogaus palaikai“; 
. kapinių plotas (hektarais);
. žyma apie kapinių žemės sklypo registraciją Nekilnojamojo turto registre (įregistruotas / neįregistruotas). Jeigu sklypas įregistruotas, – registracijos data ir unikalus numeris;
. žyma apie kapinių registraciją Kultūros vertybių registre (registruotos / neregistruotos). Jeigu sklypas registruotos, – unikalus kodas;
. kapinių prižiūrėtojo vardas, pavardė, telefono numeris (jeigu prižiūrėtojas – fizinis asmuo) arba pavadinimas, buveinė, darbuotojų, į kuriuos galima kreiptis informacijos, vardai, pavardės ir telefono numeriai (jeigu prižiūrėtojas – juridinis asmuo ar kita organizacija).
. Ne rečiau kaip kartą per metus visų Šilalės rajono savivaldybėje veikiančių, riboto laidojimo ir neveikiančių kapinių sąrašas atnaujinamas ir tvirtinamas Savivaldybės taryboje ir skelbiamas Savivaldybės interneto svetainėje.

––––––––––––––––––––



Šilalės rajono savivaldybės kapinių sąrašų sudarymo reikalavimų tvarkos aprašo
priedas



Eil. Nr.	Kapinių pavadinimas (jeigu yra) ir kapinių vieta: gyvenamosios vietovės pavadinimas, seniūnijos (jeigu įsteigta) pavadinimas, adresas (jeigu yra) ar su kapinėmis besiribojančios gatvės (jeigu yra) pavadinimas (jeigu nėra kapinių adreso)	Kapinių statusas ir sprendimo dėl kapinių statuso suteikimo priėmimo subjektas, data ir numeris	Kapinių plotas, hektarais	Žyma apie kapinių žemės sklypo registraciją Nekilnojamojo turto registre (įregistruotas / neįregistruotas). Jeigu įregistruotas, – registracijos data ir unikalus numeris	Žyma apie kapinių registraciją Kultūros vertybių registre (registruotos / neregistruotos). Jeigu registruotos, – unikalus kodas	Kapinių prižiūrėtojo vardas, pavardė, telefono numeris (jeigu prižiūrėtojas – fizinis asmuo) arba pavadinimas, buveinė, darbuotojų, į kuriuos galima kreiptis informacijos, vardai, pavardės ir telefono numeriai (jeigu prižiūrėtojas – juridinis asmuo ar kita organizacija)

